बच्चे खूब पढ़ें... आगे बढ़ें यही उद्देश्य
स्वराज संस्था ने आयोजित किया आनंदम कार्यक्रम,तनाव मुक्त रहने की बच्चों को दी नसीहत
भास्कर संवाददाता | सतनबाड़ा (शिवपुरी)
तनाव मुक्त अध्ययन सफलता का मार्ग प्रशस्त करता है। जिसके लिये आनंदित भाव के साथ किया गया अध्ययन अहम होता है। जो हमें खुशहाल मन के साथ सफल कार्य करने के लिये प्रेरित ही नहीं, असंभव को भी सम्भव करने में मदद करता है। यह बात माध्यमिक विद्यालय में आयोजित स्वराज संस्था के कार्यक्रम के दौरान स्कूल की छात्राओं को नसीहत देने के हुए संस्था के प्रमुख वीरेंद्र शर्मा ने कही।
वीरेंद्र शर्मा ने कहा कि तनाव मुक्त शिक्षा और प्रसन्न भाव से किया गया अध्ययन जीवन में बड़ी सफलता दिलाता है। हर वर्ष होने वाली परीक्षाएं हमारे द्वारा वर्ष भर किये जाने वाले अध्ययन का मूल्यांकन भर है। असल शिक्षा, अध्ययन का आधार हमारे अंदर छिपी वह प्रतिभा है, जिसे निखारने का काम हमारे पालक, गुरुजन और शिक्षा की विषय वस्तु तथा हमारे द्वारा किया गया शैक्षणिक कार्य है जो हमें परीक्षाओं में ही नहीं, जीवन में भी सफलता दिलाता है। फिर चाहे वह हमारा समाज को या फिर देश, प्रदेश, जिला, तहसील, गांव, गली सभी जगह हमें नई पहचान दिलाती है। इस मौके पर जैन मिलन के क्षेत्रीय उपाध्यक्ष मुकेश जैन, अखिलेश रमन शर्मा, गोविंद शर्मा, आरती भटनागर, राजरानी गंधर्व, अनिल, दुबे, रचना शर्मा इत्यादि उपस्थित थे।
सही जवाब देने पर ये छात्रा सम्मानित
स्कूल की छात्रा छाया पाल, प्रिया धाकड़, शैलेश, मनीषा, कृष्णा, खुशबू खान, राधा, रीना, आदि ने जब कार्यक्रम संबंधी सवाल पूछे गए तो उनका सही उत्तर देकर इनाम जीते।
hin_Deva hin_Deva bho_Deva hin_Deva hin_Deva hin_Deva hin_Deva